Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: törvényben biztosított lehetõségek közül történõ választása következtében a választott név az érintett fél (felek) saját nevévé válik. [Vö.: 58/2001. (XII. 7.) AB határozat,
Paragraph Index: 2327

15. §-ában foglalt, a házasság és család védelmét elõíró „intézményvédelmi kötelezettségébõl”, az azonos nemûek tartós párkapcsolata számára azonban az elismerés és a védelem igénye – mivel õk házasságra nem léphetnek – az emberi méltósághoz való jogból [Alkotmány 54. § (1) bekezdés], és az abból származtatott önrendelkezési jogból, az általános cselekvési szabadságból, illetve a személyiség szabad kibontakoztatásához való jogból [8/1990. (IV. 23.) AB határozat, ABH 1990, 42, 45.] levezethetõ. Ahogyan azt az Alkotmánybíróság korábbi határozatában – az azonos nemû élettársak vonatkozásában – megfogalmazta: „[k]ét személy tartós életközössége megvalósíthat olyan értékeket, hogy az érintettek személyi méltóságának egyenlõ figyelembevétele alapján az együttélõ személyek nemétõl függetlenül igényt tarthat jogi elismerésre” (14/1995. AB határozat, ABH 1995, 82, 84.). Az azonos nemûek számára a bejegyzett élettársi kapcsolat a de facto élettársi viszonyhoz képest valódi – eddig számukra nem biztosított – elismerést és jogi védelmet nyújtana. Egy ilyen – a de facto élettársi kapcsolathoz képest privilegizált – jogintézmény célja egyfelõl a regisztráció lehet, ami az élettársi viszony fennállásának bizonyítását könnyíti meg. Másfelõl a törvényhozó az azonos nemûek bejegyzett élettársi kapcsolatát mint jogi keretet lényeges alanyi – személyi és vagyoni – jogosultságokkal és kötelezettségekkel, mint tartalmi elemekkel töltheti ki olyan mértékben, hogy ezáltal számukra új személyi státus keletkezzen. E körben lehetõsége van arra, hogy miután a házastársakra vonatkozó szabályokat részleteiben áttekintette, azok közül a megfelelõket alkalmazni rendelje az azonos nemû bejegyzett élettársakra is, illetve, hogy az egyenlõ méltóságú személyként történõ kezelés követelményét szem elõtt tartva a szexuális irányultságból adódó különbségeket

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes